Augusto Pinochet

Augusto José Ramón Pinochet Ugarte ([au-gus-to pi-no-syé] atau [auˈɣusto pinoˈ(t)ʃe, -ˈ(t)ʃet]; 25 November 1915 – 10 Disember 2006) merupakan seorang jeneral, ahli politik dan diktator Chile dari tahun 1973 sehingga 1990 namun kekal sebagai panglima tertinggi Tentera Darat negara tersebut sehingga 1998 serta juga Presiden junta tentera Chile antara tahun-tahun 1973 dan 1981.Peter Kornbluh (11 September 2013). The Pinochet File: A Declassified Dossier on Atrocity and Accountability. The New Press.  p. ixMonte Reel & J.Y. Smith (11 December 2006). A Chilean Dictator's Dark Legacy. The Washington Post. Dicapai pada 20 Mac 2015.

 Awal hidup 
Pinochet dilahirkan di Valparaíso kepada Augusto Pinochet Vera, seorang imigran berbangsa Breton dari Lamballe https://www.geni.com/people/Guillaume-Pinochet/6000000002454729141 dan Avelina Ugarte Martínez, seorang yang berketurunan Basque.https://www.geni.com/people/Avelina-Ugarte-Mart%C3%ADnez/6000000006829754387 Beliau mendapatkan pendidikan peringkat rendah dan menengahnya di Seminari San Rafael de Valparaíso, Institut Rafael Ariztía di Quillota, Escuela de Los Padres Franciscanos Valparaíso, serta kemudiannya Sekolah Tentera Santiago pada tahun 1931.

Pada bulan Januari 1971, Pinochet dinaikkan pangkatnya ke jeneral divisyen iaitu Komander Jeneral Garison Tentera Santiago. Beliau dinaikkan pangkat lagi sebagai Ketua Turus Angkatan Tentera Darat pada awal tahun berikutnya. Pinochet dilantik Presiden Salvador Allende sebagai panglima tertinggi Tentera Darat Chile untuk menggantikan Jeneral Carlos Prats yang meletakkan jawatan akibat perselisihan politik pada 23 Ogos 1973.

 Serangan ke atas La Moneda 
Pada 11 September 1973, Gabungan Angkatan Tentera Chile (Tentera-Tentera Darat, Laut, Udara dan Carabinero) mengepung dan membedil Istana La Moneda serta memerintah agar Presiden Salvador Allende meletakkan jawatan. Allende enggan melakukan demikian, bahkan beliau membunuh diri beberapa lama setelah berjumpa dengan beberapa kakitangan pemerintah. Dalam catatannya sendiri, Pinochet menyatakan bahawa beliau sendiri yang mempergunakan kedudukannya untuk mengatur bersama cawangan-cawangan dalam tentera dan polis untuk menggulingkan pemerintah, namun beberapa pegawai ada menyatakan bahawa Pinochet terlibat secara teragak-agaknya hanya beberapa hari sebelum kudeta tersebut dilangsungkan dan hanya mengikut pergerakan cawangan tentera yang lain.

 Kediktatoran 
Pinochet menjalankan suatu pungutan suara pada 11 September 1980 bertujuan meratifikasi suatu perlembagaan yang baru. Perlembagaan baru ini memberikan kuasa yang banyak kepadanya dalam pegangan jawatannya sebagai Presiden Republik; ia turut membentuk institusi yang baru seperti Tribunal Perlembagaan, dan Majlis Keselamatan Negara (COSENA) serta memanjangkan penggal jawatan presiden sehingga 8 tahun. Perlembagaan baru ini mendapat undian setuju sebanyak margin 67.04% hingga 30.19% menurut perangkaan rasmi;Hudson, Rex A., ed. "Chile: A Country Study". GPO for the Library of Congress. 1995. 20 March 2005 http://lcweb2.loc.gov/frd/cs/cltoc.html namun banyak penipuan didapati setelah wawancara dibuat selepas Pinochet diusir keluar.Cambio22: The great historical fraud - the constitutional plebiscite of 1980. Witnesses confirm that it was all manipulated and arranged, including the final result, Pilar Guevara, 24 June 2012  

Junta pimpinannya segera mengharamkan semua parti berhaluan kiri dalam koalisi Unidad Popular.. Retrieved 24 October 2006 through Google Books. Parti-parti lain turut ditahan status mereka lalu kemudiannya diharamkan terus. 

 Pelanggaran hak asasi manusia 
Kekerasan yang dilakukan terhadap penentang Pinochet turut terkesan kepada ahli keluarga dan orang awam yang berdekatan.

Menurut Peter Kornbluh dalam karya The Pinochet File, tahanan Pinochet sering diperlakukan dalam cara yang begitu sadis dalam kem-kem tahanan. Tawanan wanita sering dirogol dan diseksa di bahagian kemaluan mereka atau dipaksa melakukan "hubungan luar tabii dengan anjing". Ada daripada kelompok tahanan ini dipaksa berendam dalam serta menelan air najis.Peter Kornbluh (11 September 2013). The Pinochet File: A Declassified Dossier on Atrocity and Accountability. The New Press.  p. 171.Lubna Z. Qureshi (2009). Nixon, Kissinger, and Allende: U.S. Involvement in the 1973 Coup in Chile. Lexington Books. p. 135  

 Penahanan 
Pinochet ditahan tidak lama selepas tiba di Britain untuk mendapatkan rawatan medikal pada 17 Oktober 1998 setelah suatu waran diberikan kepada Baltasar Garzón, seorang hakim dari Sepanyol. Garzón membuat penangkapan ke atas beliau atas dakwaan sebanyak 94 kali atas kegiatan menyeksa warga Sepanyol serta pembunuhan seorang diplomat negara tersebut, Carmelo Soria pada tahun 1975.

Beliau dibebaskan atas alasan masalah perubatan oleh Setiausaha Dalam Negeri Britain Jack Straw tanpa diberikan sebarang perbicaraan pada Mac 2000.Pinochet set free, BBC, 2 March 2000 

 Senja hidup 
Pinochet kembali ke Chile pada 6 Mac 2000, sambil ketibaannya disambut oleh para penyokongnya dan disiarkan di televisyen.Pinochet arrives in Chile, BBC, 3 March 2000 , 3 March 2000Alex Bellos and Jonathan Franklin, Pinochet receives a hero's welcome on his return, The Guardian, 4 March 2000  Presiden Ricardo Lagos menganggap layanan tersebut mencemarkan imej Chile, manakala ribuan warga Chile membuat protes jalanan membantah ketibaan Pinochet.Thousands march against Pinochet, BBC, 4 March 2000

 Kematian 
Beliau menghidap sakit jantung pada 3 Disember 2006, dan beliau dibawa ke unit penjagaan rapi  Hospital Tentera Chile seminggu kemudian pada jam 13:30 waktu tempatan.Muere el ex dictador Chileno Augusto Pinochet EFE Augusto meninggal dunia akibat serangan jantung dan sembap paru-paruAugusto Pinochet falleció en el Hospital Militar tras sufrir recaída "; El Mercurio" dikelilingi keluarga rapatnya pada pukul 14:15 waktu tempatan (17:15 GMT).Chile's Gen Pinochet dies at 91 BBC News Ramai yang menyerbu jalanan serata Chile bersorak meraikan kematiannya sebaik sahaja berita tersebut diumumkan, terutamanya di Persiaran Alameda, ibukota Santiago.

Pemerintah Chile bersepakat agar beliau tidak diberikan pengebumian negara sepertimana Presiden-Presiden terdahulu, tetapi mengikut adat tentera memandangkan beliau dipilih secara rasmi oleh Presiden Allende. Mayatnya dibakar di Tanah Perkuburan Parque del Mar, Concón pada 12 Disember 2006 agar "mengelakkan makamnya tidak dirosakkan," menurut Marco Antonio Pinochet, anak lelakinya.Family Wants Pinochet Cremation  

Rujukan

Bacaan lanjut








  (Reviewed in The Washington Post, Book World, p. 2, 2009-10-19)






Pautan luar
 Obituari dalam akhbar The Times
Augusto Pinochet (1915–2006) – A Biography

Kategori: Kelahiran
Kategori: Kematian 2006